CELEX: 32005D0661
Language: el
Date: 2005-09-16 00:00:00
Title: 2005/661/EK: Απόφαση της Επιτροπής, της 16ης Σεπτεμβρίου 2005, για την τροποποίηση του προσαρτήματος στο παράρτημα XIV της πράξης προσχώρησης του 2003 όσον αφορά ορισμένες εγκαταστάσεις του τομέα του κρέατος στη Σλοβακία [κοινοποιηθείσα υπό τον αριθμό Ε(2005) 3451] Κείμενο που παρουσιάζει ενδιαφέρον για τον ΕΟΧ

21.9.2005   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               L 245/18
            
         
      ΑΠΌΦΑΣΗ ΤΗΣ ΕΠΙΤΡΟΠΉΣ
   
   της 16ης Σεπτεμβρίου 2005
   για την τροποποίηση του προσαρτήματος στο παράρτημα XIV της πράξης προσχώρησης του 2003 όσον αφορά ορισμένες εγκαταστάσεις του τομέα του κρέατος στη Σλοβακία
   [κοινοποιηθείσα υπό τον αριθμό Ε(2005) 3451]
   (Κείμενο που παρουσιάζει ενδιαφέρον για τον ΕΟΧ)
   (2005/661/ΕΚ)
   Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
   Έχοντας υπόψη:
   τη συνθήκη για την ίδρυση της Ευρωπαϊκής Κοινότητας,
   την πράξη προσχώρησης της Τσεχικής Δημοκρατίας, της Εσθονίας, της Κύπρου, της Λεττονίας, της Λιθουανίας, της Ουγγαρίας, της Μάλτας, της Πολωνίας, της Σλοβενίας και της Σλοβακίας (1), και ιδίως το παράρτημα XIV κεφάλαιο 5 τμήμα B στοιχείο δ),
   Εκτιμώντας τα ακόλουθα:
   
               (1)
            
            
               Στο παράρτημα XIV κεφάλαιο 5 τμήμα B στοιχείο α) της πράξης προσχώρησης του 2003 προβλέπεται ότι οι διαρθρωτικές απαιτήσεις που ορίζονται στο παράρτημα Ι της οδηγίας 64/433/ΕΟΚ του Συμβουλίου, της 26ης Ιουνίου 1964, για τον καθορισμό των υγειονομικών όρων παραγωγής και διάθεσης στην αγορά νωπού κρέατος (2), και στα παραρτήματα A και B της οδηγίας 77/99/ΕΟΚ του Συμβουλίου, της 21ης Δεκεμβρίου 1976, περί υγειονομικών προβλημάτων στον τομέα των ενδοκοινοτικών συναλλαγών προϊόντων με βάση το κρέας (3), δεν εφαρμόζονται στις εγκαταστάσεις της Σλοβακίας που απαριθμούνται στο προσάρτημα (4) του παραρτήματος XIV της πράξης προσχώρησης έως τις 31 Δεκεμβρίου 2006, υπό ορισμένες προϋποθέσεις.
            
         
               (2)
            
            
               Το προσάρτημα του παραρτήματος XIV της πράξης προσχώρησης του 2003 τροποποιήθηκε με τις αποφάσεις 2004/463/ΕΚ (5) και 2005/189/ΕΚ (6) της Επιτροπής.
            
         
               (3)
            
            
               Σύμφωνα με επίσημη δήλωση της αρμόδιας αρχής της Σλοβακίας, τρεις εγκαταστάσεις παραγωγής κρέατος ολοκλήρωσαν τη διαδικασία αναβάθμισής τους και έχουν πλέον συμμορφωθεί πλήρως με την κοινοτική νομοθεσία. Οι εγκαταστάσεις αυτές πρέπει επομένως να διαγραφούν από τον κατάλογο των εγκαταστάσεων που υπόκεινται σε μεταβατικές ρυθμίσεις.
            
         
               (4)
            
            
               Μία εγκατάσταση παραγωγής κρέατος από τον κατάλογο των εγκαταστάσεων που υπόκεινται σε μεταβατικές ρυθμίσεις κατέβαλε σοβαρές προσπάθειες για να συμμορφωθεί με τις διαρθρωτικές απαιτήσεις που προβλέπονται από την κοινοτική νομοθεσία. Ωστόσο, η εν λόγω εγκατάσταση δεν είναι σε θέση να ολοκληρώσει τη διαδικασία αναβάθμισής της εντός της καθορισμένης προθεσμίας λόγω εξαιρετικών τεχνικών περιορισμών. Συνεπώς, κρίνεται δικαιολογημένο να της δοθεί περισσότερος χρόνος για να ολοκληρώσει τη διαδικασία αναβάθμισής της.
            
         
               (5)
            
            
               Το προσάρτημα του παραρτήματος XIV της πράξης προσχώρησης του 2003 πρέπει, επομένως, να τροποποιηθεί αναλόγως. Χάριν σαφήνειας, πρέπει να αντικατασταθεί.
            
         
               (6)
            
            
               Η μόνιμη επιτροπή για την τροφική αλυσίδα και την υγεία των ζώων έχει ενημερωθεί για τα μέτρα που προβλέπονται στην παρούσα απόφαση,
            
         ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:
   Άρθρο 1
   Το προσάρτημα του παραρτήματος XIV της πράξης προσχώρησης του 2003 αντικαθίσταται από το κείμενο του παραρτήματος της παρούσας απόφασης.
   Άρθρο 2
   Η παρούσα απόφαση απευθύνεται στα κράτη μέλη.
   
      Βρυξέλλες, 16 Σεπτεμβρίου 2005.
      
         
            Για την Επιτροπή
         
         Μάρκος ΚΥΠΡΙΑΝΟΥ
         
         
            Μέλος της Επιτροπής
         
      
   
   
      (1)  ΕΕ L 236 της 23.9.2003, σ. 33.
   
      (2)  ΕΕ 121 της 29.7.1964, σ. 2012· οδηγία όπως τροποποιήθηκε τελευταία από την οδηγία 2004/41/ΕΚ του Ευρωπαϊκού Κοινοβουλίου και του Συμβουλίου (ΕΕ L 157 της 30.4.2004, σ. 33, όπως διορθώθηκε στην ΕΕ L 195 της 2.6.2004, σ. 12).
   
      (3)  ΕΕ L 26 της 31.1.1977, σ. 85· οδηγία όπως τροποποιήθηκε τελευταία από την οδηγία 2004/41/ΕΚ.
   
      (4)  ΕΕ C 227 της 23.9.2003, σ. 1654.
   
      (5)  ΕΕ L 156 της 30.4.2004, σ. 138, όπως διορθώθηκε στην ΕΕ L 202 της 7.6.2004, σ. 95.
   
      (6)  ΕΕ L 62 της 9.3.2005, σ. 34.
   
      ΠΑΡΑΡΤΗΜΑ
      
         
            «Προσάρτημα
            το οποίο αναφέρεται στο κεφάλαιο 5 τμήμα B του παραρτήματος XIV (1)
            
            Κατάλογος εγκαταστάσεων, καθώς και ελλείψεις και προθεσμίες για την αντιμετώπιση των ελλείψεων αυτών
            
                        Αριθ. κτηνιατρικής έγκρισης
                     
                     
                        Επωνυμία της εγκατάστασης
                     
                     
                        Ελλείψεις
                     
                     
                        Ημερομηνία πλήρους συμμόρφωσης
                     
                  
                        GA 6-2
                     
                     
                        Sered'ský MP a.s., Bratislavská 385, Sered'
                     
                     
                        Οδηγία 64/433/ΕΟΚ του Συμβουλίου:
                        
                                     
                                 
                                 
                                    παράρτημα I κεφάλαιο I σημείο 1 στοιχεία α), β) και ζ)
                                 
                              
                                     
                                 
                                 
                                    παράρτημα I κεφάλαιο I σημείο 11
                                 
                              
                                     
                                 
                                 
                                    παράρτημα I κεφάλαιο II σημείο 14 στοιχείο α)
                                 
                              Οδηγία 77/99/ΕΟΚ του Συμβουλίου:
                        
                                     
                                 
                                 
                                    παράρτημα A κεφάλαιο I σημείο 2 στοιχεία α), β) και γ)
                                 
                              
                                     
                                 
                                 
                                    παράρτημα A κεφάλαιο I σημείο 11
                                 
                              
                     
                        31.12.2006
                     
                  
                        PB 5-6-1
                     
                     
                        Slovryb a.s., Príbovce Hospodárske stredisko Považská Bystrica-Rybníky, Žilinská 776/3, 017 01
                     
                     
                        Οδηγία 91/493/ΕΟΚ του Συμβουλίου:
                        
                                     
                                 
                                 
                                    παράρτημα, κεφάλαιο III.I σημείο 1
                                 
                              
                                     
                                 
                                 
                                    παράρτημα, κεφάλαιο III.I σημείο 2 στοιχεία α), β), γ), δ), ε) και ζ)
                                 
                              
                                     
                                 
                                 
                                    παράρτημα, κεφάλαιο III.I σημείο 9
                                 
                              
                     
                        30.11.2006
                     
                  
               
            
                        Αριθμός κτηνιατρικής έγκρισης
                     
                     
                        Επωνυμία και διεύθυνση της εγκατάστασης
                     
                     
                        Τομέας: κρέας
                     
                     
                        Ημερομηνία συμμόρφωσης
                     
                  
                        Δραστηριότητα των εγκαταστάσεων
                     
                  
                        Νωπό κρέας, σφαγή, τεμαχισμός
                     
                     
                        Προϊόντα με βάση το κρέας
                     
                     
                        Ψυκτική αποθήκη
                     
                  
                        PE 6-10
                     
                     
                        Colagen Slovakia, s.r.o. Kúpeľná 193 958 04 Partizánske
                     
                     
                        x
                     
                     
                        x
                     
                     
                         
                     
                     
                        30.11.2005
                     
                  
      
      
         (1)  Για το κείμενο του παραρτήματος XIV βλέπε ΕΕ L 236 της 23.9.2003, σ. 915.»